(2)

Seuraava direktiivi ja seuraavat yhteisen kalastuspolitiikan alaan liittyvät päätökset ovat vanhentuneet, vaikka ne muodollisesti ovat vielä voimassa: — Neuvoston direktiivi 83/515/ETY, annettu 4 päivänä lokakuuta 1983, tietyistä toimenpiteistä kapasiteetin mukauttamiseksi kalastusalalla (1). Direktiivin oikeusvaikutukset ovat lakanneet, sillä asiaa koskevat säännökset sisältyvät nykyään neuvoston asetukseen (EY) N:o 1198/2006 (2); — Neuvoston päätös 89/631/ETY, tehty 27 päivänä marraskuuta 1989, yhteisön osallistumisesta jäsenvaltioiden yhteisön kalavarojen säilyttämis- ja hallintojärjestelmän noudattamisen varmistamiseksi hyväksymien kulujen rahoitukseen (3). Päätöksen oikeusvaikutukset ovat lakanneet, sillä se liittyy jäsenvaltioille 1. tammikuuta 1991 ja 31. joulukuuta 1995 välisenä ajanjaksona aiheutuneisiin tukikelpoisiin menoihin; — Neuvoston päätös 94/117/EY, tehty 21 päivänä helmikuuta 1994, eräiden kalastustuotteiden jakelusta Kreikassa huolehtivien pienten laitosten rakennetta ja välineistöä koskevien vähimmäisedellytysten vahvistamisesta (4). Päätöksen oikeusvaikutukset ovat lakanneet, sillä tosiasiallista tilannetta, jossa sitä sovellettiin, ei enää ole; — Neuvoston päätös 94/317/EY, tehty 2 päivänä kesäkuuta 1994, luvan antamisesta Espanjan kuningaskunnalle jatkaa keskinäisiä kalastussuhteita Etelä-Afrikan tasavallan kanssa koskevan sopimuksen voimassaoloa 7 päivään maaliskuuta 1995 asti (5). Päätöksen oikeusvaikutukset ovat lakanneet, sillä sen soveltamisaika on jo päättynyt; — Neuvoston päätös 94/318/EY, tehty 2 päivänä kesäkuuta 1994, luvan antamisesta Portugalin tasavallalle jatkaa keskinäisiä kalastussuhteita Etelä-Afrikan tasavallan kanssa koskevan sopimuksen voimassaoloa 7 päivään maaliskuuta 1995 asti (6). Päätöksen oikeusvaikutukset ovat lakanneet, sillä sen soveltamisaika on jo päättynyt; — Neuvoston päätös 1999/386/EY, tehty 7 päivänä kesäkuuta 1999, kansainvälistä delfiinien suojeluohjelmaa koskevan sopimuksen väliaikaisesta soveltamisesta Euroopan yhteisön toimesta (7). Päätöksen oikeusvaikutukset ovat lakanneet, sillä se oli tarkoitettu sovellettavaksi siirtymäajalla, joka on jo päättynyt; — Neuvoston päätös 2001/179/EY, tehty 26 päivänä helmikuuta 2001, Guinea-Bissaulle kalastuksen alalla annettavan taloudellisen tuen myöntämistä koskevista yksityiskohtaisista säännöistä (8). Päätöksen oikeusvaikutukset ovat lakanneet, sillä sen soveltamisaika on jo päättynyt; — Neuvoston päätös 2001/382/EY, tehty 14 päivänä toukokuuta 2001, yhteisön osallistumisesta eräiden laajasti vaeltavia kalakantoja koskevien hallinnointitoimenpiteiden käyttöönottoon liittyvien eräiden menojen rahoitukseen (9). Päätöksen oikeusvaikutukset ovat lakanneet, sillä se kattoi ajanjakson, joka on jo päättynyt; — Neuvoston päätös 2001/431/EY, tehty 28 päivänä toukokuuta 2001, yhteisön osallistumisesta jäsenvaltioiden hyväksymien, yhteiseen kalastuspolitiikkaan sovellettavien valvonta-, tarkastus- ja seurantajärjestelmien käyttöönottoon liittyvien eräiden menojen rahoitukseen (10). Päätöksen oikeusvaikutukset ovat lakanneet, sillä se liittyy jäsenvaltioille 1. tammikuuta 2001 ja 31. joulukuuta 2003 välisenä ajanjaksona aiheutuneisiin tukikelpoisiin menoihin, ja tosiasiallista tilannetta, jossa sitä sovellettiin, ei enää ole. Lisäksi tehtiin uusi neuvoston päätös 2004/465/EY (11), joka kattaa menot vuodesta 2004 alkaen; — Neuvoston päätös 2004/662/EY, tehty 24 päivänä syyskuuta 2004, luvan antamisesta Espanjan kuningaskunnalle jatkaa keskinäisiä kalastussuhteita Etelä-Afrikan tasavallan kanssa koskevan sopimuksen voimassaoloa 7 päivään maaliskuuta 2005 asti (12). Päätöksen oikeusvaikutukset ovat lakanneet, sillä se kattoi siirtymäajan, joka on jo päättynyt; — Neuvoston päätös 2004/890/EY, tehty 20 päivänä joulukuuta 2004, Euroopan yhteisön irtisanoutumisesta Itämeren ja Belttien kalastusta ja elollisten luonnonvarojen säilyttämistä koskevasta yleissopimuksesta (13). Päätöksen oikeusvaikutukset ovat lakanneet, sillä yhteisö on ilmoittanut yleissopimuksen tallettajalle irtisanovansa yleissopimuksen; — Neuvoston päätös 2005/76/EY, tehty 22 päivänä marraskuuta 2004, Euroopan talousyhteisön ja Komorien islamilaisen liittotasavallan välisessä Komorien rannikon edustalla harjoitettavasta kalastuksesta tehdyssä sopimuksessa määrättyjen kalastusmahdollisuuksien ja taloudellisen korvauksen vahvistamisesta tehdyn pöytäkirjan jatkamista 28 päivän helmikuuta 2004 ja 31 päivän joulukuuta 2004 väliseksi ajaksi koskevan kirjeenvaihtona tehdyn sopimuksen allekirjoittamisesta Euroopan yhteisön puolesta ja sen väliaikaisesta soveltamisesta (14). Päätöksen oikeusvaikutukset ovat lakanneet, sillä sen voimassaoloaika on jo päättynyt.